Десислав Начков
Линия

chitanka.info

Случайно бях дочул преди години

за бледа и невзрачно тънка линия,

рисувана от скитащите пръсти

на майстор, неизвестен и некръстен,

предназначена с точност да прокара

бразда между неверие и вяра

и ориентир да бъде на душата

в разнопосочно духащия вятър.

Пребродих и небето, и земята,

поставих под съмнение всичко свято,

във търсене на отговора таен,

света що би направил познаваем.

И взирайки се в себе си усетих,

че има линия някъде в сърцето,

рисувана и трита упорито —

по-явно или по-прикрито.

Така открих потайната вселена,

а в нея и загадката решена,

и коленичил, гледайки безкрая,

героите успях да разпозная.

Сърцето беше майсторът некръстен,

очите бяха скитащите пръсти,

а в бледата, невзрачно тънка линия

познах душата — търсена с години.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.